ฎิยาอุรเราะห์มาน อัลอะอ์เซาะมี

อะบูอะห์มัด มุฮัมมัด อับดุลลอฮ์ อัลอะอ์เซาะมี หรือ ฎิยาอุรเราะห์มาน อัลอะอ์เซาะมี เป็นนักวิชาการอิสลามชาวซาอุดีอาระเบียโดยกำเนิดในอินเดีย ซึ่งดำรงตำแหน่งคณบดีของคณะหะดีษ ณ. มหาวิทยาลัยอิสลามมะดีนะฮ์
ท่านเป็นที่รู้จักจากการรวบรวมหะดีษ ชื่อ อัลญามิอุลกามิล ฟิลหะดีษ อัศเศาะฮีฮ์ อัชชามิล ซึ่งมีสายรายงานของท่านนะบีที่เศาะฮีฮ์ทั้งหมด ตามคำกล่าวอ้างของท่าน 

 ชีวประวัติ 
ฎิยาอุรเราะห์มาน อัลอะอ์เซาะมี เกิดในครอบครัวชาวฮินดู ในค.ศ. 1943 ในอะซัมการ์ ในค.ศ. 1959 ในตอนแรกท่านพบคำแปลอัลกุรอานที่เป็นภาษาสันสกฤต และสนใจศาสนาอิสลามจากการอ่านคัมภีร์อัลกุรอานเพียงไม่กี่วันหลังจากนั้น ท่านได้รับหนังสือของอะบุลอะอ์ลา อัลเมาดูดี ชื่อ "สัตยาธรรมะ" (ศาสนาที่แท้จริง) เป็นของขวัญของฮะกีม มุฮัมมัด อัยยูบ อันนัดวี ผู้เป็นญะมาอะฮ์ อิสลามียะฮ์ ฮินด์ และจากการอ่านหนังสือเล่มนี้ ทำให้ท่านสนใจอิสลามมาดีขึ้น และเริ่มเข้าร่วมการสัมมนาเกี่ยวกับอิสลาม โดย ญะมาอะฮ์ อิสลามียะฮ์ ฮินด์ เมื่ออายุ 15 ปี ท่านได้เข้ารับอิสลาม ในค.ศ. 1960 หลังจากการเปลี่ยนมานับถืออิสลาม ท่านได้รับการต่อต้านอย่างรุนแรงจากครอบครัว และคนชุมชน ท่านได้รับการศึกษาขั้นพื้นฐาน ในโรงเรียนท้องถิ่น จากนั้นจึงสมัครเข้าโรงเรียนที่วิทยาลัยแห่งชาติชิบลี ณ. อะซัมการ์ ท่านเริ่มศึกษาที่ดัรส์นิซอมีแบบดั่งเดิม ณ. ญามิอะฮ์ ดารุสซะลาม ณ. อูเมราบัด และได้รับปริญญาตรี และปริญญาโทสาขาอิสลามศึกษา จากมหาวิทยาอิสลามมะดีนะฮ์ และมหาวิทยาลัยอุมมุลกุรอ ตามลำดับ ท่านเขียนวิทยานิพนธ์ระดับปริญญาเอกที่มหาวิทยาลัยอัลอัซฮัร

อัลอะอ์เซาะมีได้รับแต่งตั้งเป็นศาสตราจารย์ที่มหาวิทยาลัยอิสลามแห่งมะดีนะฮ์ และต่อมาได้รับสัญชาติซาอุดีอาระเบีย ท่านเสียชีวิตในวันที่ 30 มิถุนายน ค.ศ. 2020
 หนังสือ 
อัลอะอ์เซาะมี ประพันธ์ตำราอัลญามิอุลกามิล ฟิลอะฮาดีษ อัศเศาะฮีฮ์ อัชชามิล หรือ ที่รู้จักกันในชื่อ อัลญามิอุลกามิล ซึ่งเป็นชุดรวบรวมรายงานหะดีษที่เศาะฮีฮ์ทั้งหมดตามคำกล่าวอ้างของท่าน ตามที่นักวิชาการอิสลาม มุฮัมมัด อิสฮาก อัลบะฮ์ตี ระบุว่า "นี่เป็นผลงานที่ไม่เคยมีใครเคยทำมาก่อน"
ผลงานของท่านได้แก่:

 ภาษาอาหรับ

 ญามิอุลกามิล
 อะบูฮุร็อยเราะฮ์ ฟีอะวีมัรวียะฮ์: ดิรอซะฮ์ มุกอเราะนะฮ์ ฟี มิอะติลฮะดีษ มินมัรวียะฮ์
 ดิรอซาต ฟิลญัรฮ์ วัตตะอ์ดีล
 อัลมินนะฮ์ อัลกุบรอ: ชัรฮ์ วะตัครีจญ์ อัสซุนัน อัศศุฆรอ ลิลฮาฟิซอัลบัยฮะกี
 มุอ์ญัม มุห์ดัษ อัลฮะดีษ วัลละฏีฟ อัลอะซานีด
 ดิรอซาต ฟิลยะฮูดียะฮ์ วัลมะซีฮียะฮ์ วะอัดยานุลฮินด์ (การศึกษาเปรียบเทียบศาสนายูดาย, ศาสนาคริสต์ และศาสนาต่างๆ ของอินเดีย)
 อัลยะฮูดียะฮ์ วัลมะซีฮียะฮ์
 ฟุศูล ฟีอัดยานิลฮินด์ วัลบูซียะฮ์ วัลญัยนียะฮ์ วัสซิคคียะฮ์ วะอะลาเกาะตุตตะเศาวุฟบิฮา (บทเกี่ยวกับศาสนาของอินเดีย: ศาสนาฮินดู, พุทธศาสนา, ศาสนาเชน, ชิกข์, และความสัมพันธ์ของศูฟีกับพวกเขา)
 ตะฮียะตุลมัสญิด

 ฮินดี

 कुरान की शीतल छाया (ร่มเงาของอัลกุรอาน)
 कुरान विश्वकोश (สารานุกรมอัลกุรอาน)

 อ้างอิง 

หมวดหมู่:ศาสนาอิสลามในประเทศอินเดีย